Kielia
Kielia seu Kilia seu Chilonium (Theodisce: Kiel) est caput Slesvici et Holsatiae, cuius regimen foederale ibi sedem habet.

Res gestae 
Medio aevo, Saxones limite Saxoniae illam, quae nunc Chiloniensis est, regionem adversus Abodritos gentem Slavonicam protegere conati sunt, cuius ad limitis finem, quo locorum ad septentriones vergebatur, saeculo XIII. Adolphus IV, dux Holsatiae, Kiliam condidit; nomen autem urbis lingua Saxonica cuneum vel potius sensu metaphorico sinum illum angustum Chiloniensem significat, cuius in extrema parte portus novus est instructus.

Anno 1283, civitas ad Ligam Hanseaticam se adiunxit.

Fine belli per orbem terrarum gesti prioris anno 1918, seditiosi Kiliae classiarii rebus novis tam feliciter studuerunt, ut quodam spatio temporis magni momenti essent in omni Germania. Imperator enim Gulielmus alter imperium deponere debuit et Germania ex regno res publica libera facta est. 

Ob naves bellicas ibi collocatas bello per orbem terrarum gesto altero, Kilia caelitus bombis tota paene deleta est, sed suburbia nonnulla minore detrimento accepto adhuc bella sunt.

Res oeconomicae 
Urbs ad ripam Maris Baltici iacet portus, ubi naves et mercatoriae et bellicae collocatae et erant et sunt. Hic etiam est ostium fossae quae a mari Germanico ad mare Balticum ducta est.

Maximum navale Germanicum nomine "Navalia Howaldt et Navale Germanicum" (Theodisce: Howaldtswerke-Deutsche Werft) hic est.

Kiliae Academia Instituta est rebus oeconomicis orbis terrarum investigandis (Theodisce: Kieler Institut für Weltwirtschaft).

Cives illustres 
 Hinricula Henkel, palmam Olympiam adepta 
 Detilevus a Liliencron, poeta
 Carolus Loewe, compositor

Nati sunt 
 Maximilianus Planck (1858 - 1947), rerum naturalium investigator
 Harro Schulze-Boysen (1909 - 1942), tyrannidis proditor communista
 Lauritius Lauritzen (1910 - 1980), vir publicus et sodalis SPD
 Gerhardus Stoltenberg (1928 - 2001), vir publicus et sodalis CDU

Mortui sunt 
 1808 - Iohannes Christianus Fabricius
 1899 - Claudius Groth, poeta Saxonicus
 1989 - Volfgangus Theodoricus Schnurre, scriptor

Scholae 
 Academia Holsatorum Chiloniensis vel Christiana Albertina 
 Collegium Philosophicum Chiloniense

Imagines 

 Petrus Haraldus Carstensen
 470 Kilia

Nota

Nexus externus 
 Septimanae Kieliensis pagina (Germanice et Anglice)

!
Urbes hanseaticae
Portus maris Baltici